open-index/open-wikipedia-markdown huggingface dataset:
கிறிஸ்தவச் சிலுவை

thumb|right|ஓர் இலத்தீன் சிலுவை
thumb|சிலுவையிலறையப்பட்ட இயேசு உள்ளிட்ட காட்சிப்படுத்தலில் இலத்தீன் சிலுவை அதிகம் பயன்படுத்தப்படுகிறது.
**கிறிஸ்தவச் சிலுவை** (*Christian Cross*) என்பது இயேசுவின் மரணத்திற்குக் கருவியைக் குறிக்கும் ஒன்றும், நன்கு அறியப்பட்ட கிறிஸ்தவச் சின்னமும் ஆகும். இது சிலுவையிலறையப்படுதலுக்கும், (சிலுவை பொதுவாக, இயேசுவின் உடலை பிரதிநிதித்துவப்படுத்தும் முப்பரிமானமாக உள்வாங்குகிறது) சிலுவை சின்னங்களின் பொதுவான ஒன்றுமாகும்.

## வடிவங்கள்

## குறிப்பிடத்தக்க சிலுவைகள்

படிமம்:Coventry Cathedral burnt cross.jpg|கொன்வரி பேராலயத்தில் உள்ள மரச்சிலுவை, விமானத்தாக்குதலின் மின் எச்சமாக கிடைத்தது, இங்கிலாந்து.
படிமம்:A Commonwealth Cross of Sacrifice or War Cross.jpg|தியாகச்சிலுவை, பொதுநலவாய நாடுகளின் ஒரு கல்லறையில் பயன்படுத்துவது.
படிமம்:SPA-2014-San Lorenzo de El Escorial-Valley of the Fallen (Valle de los Caídos).jpg|உலகில் உயரமான சிலுவை. மத்ரித், எசுப்பானியா.
படிமம்:Kottakkavu Sliva founded by Mar Sabor and Mar Proth.jpg|பாரசீகச் சிலுவை, கோயிலில் ஒன்றில் பாதுகாக்கப்படுகிறது, இந்தியா.
படிமம்:Millennium Cross in Skopje (1).jpg|ஆயிரமாண்டு சிலுவை, பெரிய சிலுவைகளில் ஒன்று. ஸ்கோப்ஜே, மாக்கடோனியக் குடியரசு.
படிமம்:199 foot cross in Louisiana.jpg|குன்றில் சிலுவை,  உயரமுள்ள சிலுவை. லித்துவேனியா.
படிமம்:911site cross.jpg|உலக வர்த்தக மைய அழிவிலிருந்து உருவாக்கப்பட்ட சிலுவை, ஐக்கிய அமெரிக்கா.


## உசாத்துணை

## இவற்றையும் காண்க
* கிறித்தவக் குறியீடு

## வெளி இணைப்புகள்

* The Christian Cross of Jesus Christ, Symbols of Christianity, and representations of it as objects of devotion
* MSN Encarta(  2009-10-31), "Cross"
* Philip Schaff, *History of the Christian Church*, Ch. 6th, "Christian Art: §&nbsp;77. The Cross and the Crucifix"
* An Explanation of the Russian Orthodox Three-Bar Cross
* Variations of Crosses – Images and Meanings 

பகுப்பு:கிறித்தவக் குறியீடுகள்
பகுப்பு:சிலுவைக் குறியீடுகள்
மேற்கத்திய இசைப் பயிற்சியின் வழிகாட்டி (நூல்)

**மேற்கத்திய இசைப் பயிற்சியின் வழிகாட்டி** அல்லது **த மியூசிக் ஸ்கூல்** என்பது மேற்கத்திய இசைபற்றி தமிழில் வெளிவந்த 10 தொகுதிகளைக் கொண்ட ஒரு நூல் ஆகும்.  இந்த நூலை செழியன் எழுதியுள்ளார்.  இது 1700 பக்கங்களையும் 1000 மேற்பட்ட விளக்கப் படங்களையும், 200 படங்களையும் கொண்டது.  இசைப்பாடங்களை பல வயதினரும் கற்றுக்கொள்ள உதவும் வண்ணம், பாடல் நூல் அமைப்பில் இந்த நூல் எழுதப்பட்டுள்ளது.  

இந்த நூல் 2014 க்கு ஆனா ஆனந்த விகடனின் சிறந்த வெளியீட்டுக்கான விருதினைப் பெற்றுள்ளது.

## மேற்கோள்கள்

பகுப்பு:தமிழில் இசை நூல்கள்
பகுப்பு:2014 தமிழ் நூல்கள்
பகுப்பு:இந்தியத் தமிழ் நூல்கள்
எதிர்மறைத் தேர்வு

**எதிர்மறைத் தேர்வு ** என்பது காப்பீட்டு வர்த்தகம் தொடர்பான ஒரு சொற்றொடர் ஆகும்.ஆயுள் காப்பீட்டைத் தெரிவு செய்யும் ஒருவர், காப்பீட்டு நிறுவனத்திடம் இருந்து நிதியைக் கோருவதற்கான வாய்ப்பு அதிகமாக இருக்கும்போது அந்த உண்மையை நிறுவனத்துக்குத் தெரிவிக்காமல் மற்ற வாடிக்கையாளர்களைப் போலவே தானும் குறைந்த பிரிமியத்தில் காப்பீட்டைப் பெற்றுவிடுவதைக் குறிக்கிறது.இதனால் காப்பீட்டு நிறுவனத்துக்கு நஷ்டம் ஏற்பட அதிக வாய்ப்பு இருக்கிறது.

பகுப்பு:காப்பீடு
திராவிடநாடு (இதழ்)

right|thumb|250px
**திராவிடநாடு** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இந்த வார இதழ் 1942 ஆம் ஆண்டு மார்ச்சுத் திங்கள் 8 ஆம் தேதி அன்று வெளியிடப்பட்டது. இதனைத் தொடங்கியவர், ஆசிரியர் தமிழக முன்னாள் முதல்வர் கா. ந. அண்ணாதுரை ஆவார்.  திராவிடர் விடுதலை, தமிழ் உணர்வு ஆகியவற்றை அடிப்படை நோக்கங்களாகக் கொண்டு திராவிட நாடு இதழ் தொடங்கப்பட்டது. இது திராவிடத் தனிநாடு பற்றியும், காங்கிரசார் பற்றியும், தமிழர்களுக்கான விழிப்புணர்வு பற்றியும் கட்டுரைகளை வெளியிட்டது.

இதனால், தமிழ் இளைஞர்கள் புதிய எழுச்சியும் ஊக்கமும் பெற்று தமிழ் நாட்டின் அரசியலில் பெரும் மாற்றம் ஏற்பட வழிவகுத்தது. அண்ணாதுரையின் தமிழ் உரைநடை எதுகை மோனையுடன் இருந்ததால் முற்றிலும் புதிய தமிழ் உரைநடை மலர்ந்தது. திராவிட நாடு இதழில் அண்ணாதுரை ஆரிய மாயை என்னும் பெயரில் ஒரு தொடர் கட்டுரை எழுதினார். பின்னர் அது நூலாக வெளி வந்தது. ஆரிய மாயை எழுதியதற்காக அண்ணாதுரைக்கு ஆறுமாத சிறைத் தண்டனை விதிக்கப்பட்டது.

1963 ஆம் ஆண்டில் இவ்விதழ் நிறுத்தப்பட்டது. அதற்குப் பின்னர் அண்ணாதுரை காஞ்சி என்னும் பெயரில் ஒரு வார இதழைத் தொடங்கினார். இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## சான்றுகள்
* பெரியார் ஈ. வெ. ரா. சிந்தனைகள், பதிப்பாசிரியர் வே. ஆனைமுத்து, பக்கம் 3240
* தமிழ் இதழ்கள் தோற்றம்-வளர்ச்சி, ஆசிரியர் அ. மா.சாமி

## உசாத்துணைகள்
* நாள் ஒரு நூல்

பகுப்பு:அரசியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1940 களில் வெளிவந்த தமிழ் இதழ்கள்
பகுப்பு:திராவிட இயக்கத் தமிழ் இதழ்கள்
ஆதிலட்சுமி சிவகுமார்

**ஆதிலட்சுமி சிவகுமார்** (*Athilakshmi Sivakumar*) ஈழத்துப் பெண் எழுத்தாளரும் பாடலாசிரியரும் ஆவார். வன்னி மண்ணிலிருந்து சிறுகதைகள், கவிதைகள், கட்டுரைகள், விடுதலைப்பாடல்கள், வானொலி நிகழ்ச்சிகள், விமர்சனங்கள், நாடகங்கள் என்று பல தளங்கிலும் ஒரு சமூகவிடுதலை நோக்கிய எழுத்துப் போராளியாக இயங்கிக் கொண்டிருந்தவர். 1990இலிருந்து புலிகளின் குரல் வானொலியின் நிகழ்ச்சித் தயாரிப்பாளராக இருந்தவர். தற்சமயம் புலம்பெயர்ந்து சுவிற்சலாந்தில் வாழ்ந்து வருகிறார்.

## குடும்பப் பின்னணி
இணுவில் மண்ணைப் பிறப்பிடமாகக் கொண்டர் இவர் பண்டிதர் நா. இராசையா, சின்னம்மா ஆகியோரின் புதல்வி ஆவார்.

## எழுத்துலக வாழ்வு
1982-இலிருந்து எழுதிவரும் இவர் மே 20, 1982இல் 'உரிமையில்லா உறவுகள்' என்ற முதற் சிறுகதை மூலம் இலங்கை வானொலி வாயிலாக ஆதிலட்சுமி இராசையாவாக தமிழ் இலக்கிய உலகிற்கு அறிமுகமானார். இவரது படைப்புகள் எரிமலை, வெளிச்சம், ஈழநாதம், சுட்டும் விழி, சரிநிகர், ஞானம், வைகறை, வெள்ளிமலை, கவிதை, நாற்று, யாத்ரா போன்ற பத்திரிகைகள், சஞ்சிகைளிலும், இணையத்தளங்களிலும் வெளியாகி உள்ளன. இன்றும் பல  ஊடகங்களில் வெளியாகிக் கொண்டிருக்கின்றன.

## வெளிவந்த நூல்கள்
* புயலை எதிர்க்கும் பூக்கள் (1990, சிறுகதைத்தொகுப்பு)
* என் கவிதை (2000, கவிதைத்தொகுப்பு)
* மனிதர்கள் (2006, கிளிநொச்சி, சிறுகதைத்தொகுப்பு)
* புள்ளிகள் கரைந்த பொழுது (2018, நாவல்)
* பொன்வண்டு (2022, சிறுகதைத்தொகுப்பு, ஜீவநதி வெளியீடு) 
* ஒற்றை வானமும் ஒரு பறவையும்... (2023, கவிதைகள்)

## பாடல்கள்/இறுவெட்டுகள்
2007 வரை இவர் 13 பாடல்கள் எழுதியுள்ளார். இவற்றுள் சில பாடல்கள் அல்லது பாடல்கள் இடம்பெற்ற இறுவெட்டுக்களை இங்கே குறிப்பிடலாம்:
# எத்தனை பேர்களை நாம் விதைத்தோம் (இறுவெட்டு: வானம் தொடும் தூரம்)
# கடலை மேவிவரும் (இறுவெட்டு: கடற்கரும்புலிகள் பாகம் 06)
# கடலில் தவழும் அலையும் நான் (இறுவெட்டு: கடற்கரும்புலிகள் பாகம் 07)
# காலை மலரைக் கைகளில் ஏந்தி (இறுவெட்டு: தேசத்தின் புயல்கள் பாகம் 04)
# புதுயுகம் ஒன்று படைத்திட வேண்டும் (இறுவெட்டு: உதயம்)
# ஈழம் மலரப்போகுது (இறுவெட்டு: உதயம்)
# விழிமடல் மூடித் துயில்கின்ற வீரரின்…
# கீதம் இசைத்த குயில் இவர் கீழ்வானம் எழுந்த கதிர்…

## இவரது கதைகளிலிருந்து உருவான சில குறும்படங்கள்
* வேலி (இயக்கம்: நிமலா, தயாரிப்பு: தமிழீழ தேசியத் தொலைக்காட்சி.)
* உண்மை (இயக்கம்: ரகுபாப், நிதர்சனம், தமிழீழம்)
* மனிதர்கள் 
* இலவம்பஞ்சு

## பரிசுகள்/விருதுகள்
* தங்கவிருது (1998, விடுதலைப்புலிகளின் தலைவர் வே. பிரபாகரனிடமிருந்து)

## மேற்கோள்கள்

## வெளி இணைப்புகள்
* சிறுகதைகள்
* ஒரு பயணப்பொழுது
* மாறவேண்டிய கருத்துருவாக்கங்கள்

பகுப்பு:வாழும் மக்கள்
பகுப்பு:ஈழத்து எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:தமிழீழ விடுதலைப் போராட்டக் கலைஞர்கள்
பகுப்பு:ஈழத்துப் பாடலாசிரியர்கள்
கைல் அபொட்

**கைல் ஜான் அபொட்** (*Kyle John Abbott*, பிறப்பு: 18 சூன் 1987) தென்னாப்பிரிக்கத் துடுப்பாட்ட வீரர் ஆவார். இவர் வலக்கை நடுத்தர-விரைவு பந்து வீச்சாளராவார்.

2013 பெப்ரவரியில் ஜாக் கலிஸ் காயமடைந்ததை அடுத்து தென்னாபிரிக்கத் துடுப்பாட்ட அணியில் இணைத்துக் கொள்ளப்பட்டார். தனது முதலாவது தேர்வு ஆட்டத்தில் பாக்கித்தானுக்கு எதிராக விளையாடி 7 விக்கெட்டுகளைக் கைப்பற்றினார்.

2015 ஆம் ஆண்டில் இவர் இந்தியன் பிரீமியர் லீக்கில் சென்னை சூப்பர் கிங்ஸ் அணியினால் வாங்கப்பட்டார்.

## பன்னாட்டு சாதனைகள்
### தேர்வு: 5 விக்கெட்டு கைப்பற்றல்

## மேற்கோள்கள்

## வெளி இணைப்புகள்
*Player Profile at Cricinfo
*Player Profile at CricketArchive

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
மங்களேசன்

**மங்களேசன்** (Mangalesa ஆட்சிக்காலம் கி.பி.596 - 610 ) என்பவன் முதலாம் கீர்த்திவர்மனுக்குப்பின் சாளுக்கிய அரியணையில் அமர்ந்தவன் ஆவான். கீர்த்திவர்மனின் மகனான இரண்டாம் புலிகேசி அவனது தந்தை இறந்தபோது சிறுவனாக இருந்ததாகக் கருதப்படுகிறது.

## திறன்மிக்க வீரன்

இவன் ஒரு துடிப்பான மற்றும் லட்சியமான ஆட்சியாளனான இவன் பல போர்களில் வெற்றி பெற்று. நாட்டை விரிவாக்கம் செய்வதை நோக்கமாகக் கொண்டிருந்தான். இவன் புத்திராஜன் ஆட்சி செய்த காளச்சூரியின் மீது படையெடுத்தான். தொடர்ந்து குஜராத் , கந்தேசம், மால்வா ஆகிய நாடுகள் மீதும் படையெடுத்தான். மேலும் சுவாமிராஜா என்கிற ரேவதிதிவீபம் (கோவா) பகுதியின் ஆளுநரின் கலகத்தை அடக்கி கொங்கன் பகுதியில்  மீண்டும்  சாளுக்கிய அதிகாரத்தை  நிலைநாட்டினான். இவனது 595 ஆண்டைய மகாகுத்தா தூண் கல்வெட்டின்வழியாக கங்கர் , பல்லவர் , சோழர் , அளுப்பர்,கதம்பர் ஆகியோரை அடக்கியதாகக் கூறப்பட்டுள்ளது.

## பட்டங்கள்
இவன்  உருரணபராக்ரமன்,இரணவிக்கிரமன்,பரமபகவதா போன்ற பட்டங்களைச் சூடியிருந்தான்.

## இறப்பு

இரண்டாம் புலிகேசிக்கு உரிய வயது வந்த போதும், மங்களேசன் புலிகேசியிடம் ஆட்சியை ஒப்படைக்காமல் தாமதப்படுத்தி வந்தான். காரணம் தனது மகன் சுந்தரவர்மனை மன்னனாக்கவேண்டும் என்ற விருப்பத்தினால் தான் ஆட்சியில் நீடிக்க விரும்பினான்.

இதனால் தனது சிற்றப்பனை எதிர்த்து புலிகேசி கிளர்ச்சியில் ஈடுபட்டான். புலிகேசி  தனது நண்பர்கள் பலர் உதவியுடன் படைதிரட்டி மங்களேசன் மீது போரை நடத்தினான். இவர்களுக்குள் நடந்த போரில் மங்களேசன் தற்போதைய அனந்தபூர் மாவட்டத்தில் உள்ள இலப்பட்டு-சிம்பிங்கி போர்க்களத்தில் கொல்லப்பட்டான் . இந்த நிகழ்ச்சி கி.பி.610ஆம் ஆண்டைய பேதவது-குரு கல்வெட்டில் குறிப்பிட்டுள்ளது.

## மேற்கோள்

* Nilakanta Sastri, K.A. (1935). The CōĻas, University of Madras, Madras (Reprinted 1984).

* Nilakanta Sastri, K.A. (1955). A History of South India, OUP, New Delhi (Reprinted 2002).

* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

* South Indian Inscriptions

* History of Karnataka, Mr. Arthikaje

பகுப்பு:சாளுக்கியர்
பகுப்பு:610 இறப்புகள்
பகுப்பு:இந்திய அரசர்கள்
சுரேந்திரநகர்

**சுரேந்திரநகர்** (Surendranagar) குஜராத் மாநிலத்தில் ஒரு பெரிய நகரமும் மாநகராட்சியும் ஆகும். சுரேந்திரநகரின் சகோதரி நகரம் *வாத்வான் நகரம்* ஆகும். சுரேந்திரநகரின் மக்கட்தொகையை ஒப்பிடும் போது, கல்வித் துறையில் சுரேந்திரநகர் குஜராத் மாநிலத்தில் இரண்டாம் இடத்தை வகிக்கிறது. சௌராஷ்டிர தீபகற்பத்திற்கு செல்லும் வாயிலாக சுரேந்திரநகர் அமைந்துள்ளது.
சுரேந்திரநகர் மக்கட்தொகை சுமார் 2,00,000 ஆகும்.

## பொருளாதாரம்
உயர்ரக பருத்தி நூலான சங்கர் பருத்தி நூல் தயாரிப்பில் உலக அளவில் முதல் இடத்தில் உள்ளது. இந்தியாவில் உற்பத்தியாகும் உப்பில் 25 விழுக்காடு சுரேந்திரநகர் சுரங்கங்களிலிருந்து தோண்டி எடுக்கப்படுகிறது. மின் சாதனங்கள், ரொட்டி, பீங்கான், மருத்துவமனை மருந்துகள், இயந்திரவியல் தளவாடங்கள், பிலாஸ்டிக் பொருட்கள் தயாரிப்பில் அதிகமான சிறு மற்றும் குறு தொழில் கூடங்கள் கொண்டுள்ளது.

சுரேந்திரநகர் மிகப்பெரிய மொத்த விற்பனை தானிய சந்தைகள், நகை மாளிகைகள், ஜவுளிச் சந்தைகள், (குறிப்பாக சேலைகள்) கொண்டுள்ளது. இந்தியாவில் இங்கு மட்டுமே நகைத் தொழிலாளர்களுக்கு,  செயத வேலையின் விழுக்காடு விகிதத்தில் கூலி வழங்கப்படுகிறது.

## மேற்கோள்கள்


## வெளி இணைப்புகள்
* Surendranagar Collector 
* SurendranagarOnline
* Golivecart - An eCommerce Platform 

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:சுரேந்திரநகர் மாவட்டம்
முதலாம் விக்ரமாதித்தன்

**முதலாம் விக்ரமாதித்தன்** (Vikramaditya I கன்னடம்: ವಿಕ್ರಮಾದಿತ್ಯ 1) (ஆட்சிக்காலம் 655-680 ) என்பவன் ஒரு சாளுக்கிய மன்னனாவான் இவன் இரண்டாம் புலிகேசியின் மூன்றாம் மகன். இவன் உடைந்த நாட்டை  மீண்டும் ஒன்றுபடுத்தினான்.

## ஆரம்ப நெருக்கடிகள்

இரண்டாம் புலிகேசி இறந்த பிறகு சாளுக்கிய அரசு குழப்ப நிலைக்கு உள்ளானது. பேரரசுக்கு அடங்கிய சிற்றரசுகள் தங்கள் சுதந்திரத்தை அறிவித்தன. பேரரசின் இரண்டு பகுதிகளை ஆண்டு கொண்டிருந்த புலிகேசியின் மகன்கள் தனி அரசு அமைப்பதாக அறிவித்தனர். விக்ரமாதித்யன் தனது தாய்வழி தாத்தாவான மேலைக் கங்க மன்னன் பூவிக்ரமன் உதவியுடன், தன்னை பல்லவர் படையெடுப்பில் இருந்து பாதுகாத்து,  நாட்டை மீண்டும்   ஒன்றுபடுத்தினான்.

பதின்மூன்று ஆண்டுகள் வாதாபியைக் கைப்பற்றிப் பல்லவர்கள் தங்கள் ஆளுகைக்குள் வைத்திருந்தனர். அவர்களின் ஆக்கிரமிப்பிற்கு விக்ரமாதித்யன் முற்றுப்புள்ளி வைத்தான். இவன் தனது சகோதரர்களையும், பேரரசிடமிருந்து சுயாட்சி கோரிய தலைவர்களையும் தோற்கடித்து  பின்னர் தன்னை, சாளுக்கிய (655) மன்னனாக அறிவித்துக்கொண்டான். இவன் தனக்கு உதவியாக இருந்த தன் தம்பியான ஜெயசிம்மவர்மனை தென் குஜராத்தின் லதா பகுதிக்கு ஆளுநராக நியமித்தான்.

## பல்லவர்களிடம் தொடர் போர்கள்

பல்லவன்  இரண்டாம் மகேந்திரவர்மன், அவனுக்குப்பின்னர் அவனது மகன் பரமேசுவரவர்மன் போன்றோர்களை எதிர்க்க விக்ரமாதித்தன் பல்லவர்களின் எதிரியான பாண்டியன் அரிகேசரி பாராங்குச மாறவர்மனுடன் (670 - 700) கூட்டணி அமைத்தான்.

பல்லவன் பரமேசுவரவர்மனின் ஆட்சியின் துவக்கத்தில் விக்ரமாதித்யன் படைதிரட்டிக்கொண்டு பல்லவ தலைநகரான காஞ்சிபுரம் நோக்கி முன்னேறினான். விக்ரமாதித்யன் படைகள் காவிரி  கரையிலுள்ள உரையூரில் பாளையமிட்டிருந்தன.  சாளுக்கிய படைகளை எதிர்த்து பல்லவன் பரமேசுவரவர்மன் ஒரு பெரிய படையைத் திரட்டி, விலந்தி  என்ற இடத்தில் போரிட்டான்(670). சாளுக்கிய கூட்டுப்படைகளுக்கு மேலைகங்க மன்னனான பூவிக்கிரமன் தலைமைதாங்கி போரிட்டான். பல்லவ மன்னன் இந்த போரில் வெற்றி பெற்றான்.

இதன் பின்னர் பல்லவன் பரமேசுவரவர்மன் தனது படைகளை சாளுக்கிய நாட்டைக் கைப்பற்ற  அனுப்பி வைத்தான். பல்லவ படைகளை எதிர்த்து விக்ரமாதித்யனின் படைகள் ( 674)  புருவாலனூர் என்ற இடத்தில் களம் கண்டன. போரில் பல்லவர்கள் சாளுக்கிய படைகளை தோற்கடித்தனர். சாளுக்கிய படைகளுக்கு விக்ரமாதித்யனின்  மகன் வினையாதிதன் மற்றும் பேரன் விஜயாதித்தன் ஆகியோர் தலைமைதாங்கினர். பல்லவர்களின் படைகள் சாளுக்கிய நிலத்தை ஆக்கிரமித்தன. சாளுக்கியர் ஆண்டுதோரும் பல்லவருக்கு கப்பம்  செலுத்த ஒப்புக்கொண்டனர்.

முதலாம் விக்ரமாதித்யன் மேற்கு கங்க இளவரசி கங்கமகாதேவியை மணந்து கொண்டான். 

## மரணம்
விக்ரமாதித்யன் 680-ல் இறந்தான். பின் அவனது மகன் வினையாதித்தன் சாளுக்கிய சிம்மாசனத்தில் அமர்ந்தான்.

## மேற்கோள்

* Nilakanta Sastri, K.A. (1935). The CōĻas, University of Madras, Madras (Reprinted 1984).

* Nilakanta Sastri, K.A. (1955). A History of South India, OUP, New Delhi (Reprinted 2002).

* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

* South Indian Inscriptions - http://www.whatisindia.com/inscriptions/

* History of Karnataka, Mr. Arthikaje

பகுப்பு:சாளுக்கியர்
பகுப்பு:680 இறப்புகள்
பகுப்பு:655 பிறப்புகள்
பகுப்பு:இந்திய அரசர்கள்
பிறப்பிடச் சான்றிதழ்

**பிறப்பிடச் சான்றிதழ்** (Nativity Certificate) இந்தியாவில் மாநில அரசுகள் வருவாய்த்துறை வாயிலாக வழங்கப்படும் சான்றிதழ் ஆகும். ஒருவர் தான் ஒரு இந்தியக் குடிமகன் என்பதை நிருபிக்க தேவையான தேசிய அல்லது மாநில அரசுகளின் அடையாள அட்டைகள் இல்லாத போது, பிறப்பிடச் சான்றிதழ் வேண்டி, மாநில அரசின் வருவாய்த் துறையினரிடம் விண்ணப்பிக்க வேண்டும். அவ்வாறு பிறப்பிடச் சான்றிதழ் கோரி விண்ணப்பிப்பவரின் குருதி தொடர்பான உறவினர்களான பெற்றோர் அல்லது தாத்தா-பாட்டிகள் போன்றோர் குறிப்பிட்ட இந்திய மாநிலத்தில் வாழ்ந்திருக்க வேண்டும்.

பிறப்பிடசான்றிதழ் இருந்தால் மட்டுமே கடவுச்சீட்டு, குடிமைப் பொருள் அட்டை, ஆதார் அட்டை, வாக்காளர் அட்டை மற்றும் மத்திய மாநில அரசுகளின் சலுகைகள் துய்க்க இயலும்.

## மேற்கோள்கள்


## வெளி இணைப்புகள்
*பிறப்பிடச் சான்றிதழ் மாதிரி விண்ணப்ப படிவம் 
* மாதிரி பிறப்பிடச் சான்றிதழ் 

பகுப்பு:சட்ட ஆவணங்கள்
வானம் எம் வசம் (நூல்)

**வானம் எம் வசம்** 29 கவிஞரின் கவிதைகளை உள்ளடக்கிய ஒரு கவிதைத் தொகுப்பு நூல் ஆகும். இந்நூல் 29 மே 1995 இல் தமிழ்த்தாய் வெளியீட்டகத்தினால் வெளியிடப்பட்டது. இந்நூல் விடுதலைப்புலிகளின் படைபலத்தின் வளர்ச்சி காரணமாகப் பிறந்த மகிழ்ச்சி நிலையின் பதிவு. 

## உள்ளடக்கம்
இந்நூலில் இடம் பெற்றுள்ள  கவிதைகள், தமிழ்மக்களை சதா அச்சுறுத்தியபடி திரிந்த இலங்கை வான்படை விமானங்களில் இரண்டை  28, 29 சித்திரை 1995 இல் யாழ்ப்பாண வான்பரப்பில் வைத்து விடுதலைப் புலிகள் சுட்டு வீழ்த்திய வெற்றிக் களிப்பையும், வரலாற்றுச்சாதனையையும் பிரதிபலிக்கின்றன.

## படைப்பாளிகள்
* தில்லைச்சிவம்
* ந.வீரமணி ஐயர்
* ச.வே.பஞ்சாட்சரம்
* முருகையன்
* பண்டிதர் வீ.பரந்தாமன்
* நம்பியூரான்
* புதுவை இரத்தினதுரை
* அ. யேசுராசா
* சசிவர்ணன்
* ந.கிருஷ்ணசிங்கம்
* இளையவன், விவேக்
* கருணாகரன்
* இயல்வாணன்
* கி.சிவஞானம்
* சத்துருக்கன்
* ஆதிலட்சுமி சிவகுமார்
* சுதாமதி
* உதயலட்சுமி
* வேலணையூர் சுரேஷ் 
* த.ஜெயசீலன்
* தெல்லியூர் ஜெயபாரதி
* ஐ.தயாபரன்
* வெள்ளை
* வி.பிரபாகரன்
* நாமகள்
* மயன்-2
* மு.வே.வாஞ்சிநாதன்
* வளவை வளவன் 

## வெளி இணைப்புகள்

## மேற்சான்றுகள்

பகுப்பு:ஈழத்து நூல்கள்
பகுப்பு:1995 தமிழ் நூல்கள்
பாகியோ

**பாகியோ** (*Baguio*) என்பது நன்றாக நகரமயமாக்கப்பட்ட ஒரு பிலிப்பீனிய நகரம் ஆகும். கோர்டில்லெரா நிர்வாகப் பிராந்தியத்தின் தலைநகரம் இதுவாகும். இது பெங்குவட் மாகாணத்தில் அமைந்துள்ளது. இதன் சனத்தொகை 318,676 ஆகும். இதன் பரப்பளவு 57.51 கிமீ2 ஆகும். இந்நகரம் 1900 ஆண்டில் நிறுவப்பட்டது. கடல் மட்டத்திலிருந்து இதன் உயரம் 1,540 மீ ஆகும்.

## காலநிலை

## மேற்கோள்கள்

## வெளி இணைப்புகள்

*Official website of Baguio
*2007 Philippine Census Information 

பகுப்பு:பிலிப்பீனிய நகரங்கள்
வினையாதித்தன்

**வினையாதித்தன்** (Vinayaditya ஆட்சிக்காலம் 680-696 ) என்பவன் ஒரு சாளுக்கிய அரசனாவான். இவனது தந்தை விக்ரமாதித்தனைத் தொடர்ந்து  அரியணை ஏறியவன். இவனது ஆட்சியின்போது நாடு அமைதி மற்றும் நல்லிணக்கத்துடன் இருந்தது என்பது குறிப்பிடத்தக்கது. இவன் யுத்தமல்லன், சாகசரசிகன், சத்தியஷிரேயன் ஆகிய பட்டங்களைப் பெற்றிருந்தான்.

## வடக்குப் பயணம்
இவனது பல வெற்றிகள் குறித்து இவனது கல்வெட்டுகள் பேசுகின்றன. இவன் பல்லவர்களுக்கு எதிராக தனது தந்தையுடன் இணைந்து போராடினான். கி.பி.684 ஆண்டைய ஜிஜூரி பதிவுகளின்படி, இவன் பல்லவர் , களப்பிரர்கள் , சேரர்கள், மத்திய இந்தியாவின் காளச்சூரியர்களையும் வென்றதாக குறிக்கிறது. கி.பி.678 ஆண்டைய கோலாப்பூர் பட்டையங்களில் இருந்து இவன்  லங்கா,கெமர் ஆகிய அரசுகளை தோற்கடித்ததாக குறிப்பிடுகின்றன.கலாநிதி எஸ் நாகராஜு  கெமெர் என்பது கம்போடியாவாக இருக்கலாம் என்று கருதுகிறார். வக்கலேரி பட்டயங்கள் இலங்கை மற்றும் பெர்சியா (பாரசீகம்) ஆட்சியாளர்கள் சாளுக்கியர்களுக்குத் திரை செலுத்தியதாகக் கூறுகின்றன.  முனைவர் சர்க்கார்  இலங்கை மற்றும் பாரசீகத் தலைவர்கள் அந்த நாடுகளில் உள்ள உறுதியற்ற அரசியல் நிலைமை கருதி, சாளுக்கியரிடம் பாதுகாப்புத் தேடி இருக்க மிகவும் சாத்தியம் உள்ளது என்கிறார். இந்த நேரத்தில், பாரசீகம் இஸ்லாமிய படையெடுப்பின் கீழ் இருந்தது என்பது குறிப்பிடத்தக்கது.

வினையாதித்தன் தனது மகன் விஜயாதித்தன் தலைமையில் வடக்கில் படைகளை  அனுப்பினான். சில தகவல்களின்படி, விஜயாதித்தன் அங்கு பிடிபட்டு சிறைவைக்கப்பட்டு சில காலத்திற்குப் பிறகு, தப்பி  சாளுக்கிய நாடு திரும்பினான்.இந்தப் பயணம் பற்றி வேறு எந்தத் தகவலும் இல்லை.

வினையாதித்தன் கி.பி. 692 இல் சீன அரசவைக்கு ஒரு தூதரை அனுப்பினான்.

விஜயாதித்தன் கி.பி. 696 இல் தனது தந்தைக்குப்பின் ஆட்சிக்கட்டிலில் ஏறினான்.

## மேற்கோள்

* Nilakanta Sastri, K.A. (1935). The CōĻas, University of Madras, Madras (Reprinted 1984). 

* Nilakanta Sastri, K.A. (1955). A History of South India, OUP, New Delhi (Reprinted 2002).

* Dr. Suryanath U. Kamat (2001). Concise History of Karnataka, MCC, Bangalore (Reprinted 2002). 

* South Indian Inscriptions - http://www.whatisindia.com/inscriptions/

* History of Karnataka, Mr. Arthikaje

பகுப்பு:சாளுக்கியர்
பகுப்பு:696 இறப்புகள்
பகுப்பு:680 பிறப்புகள்
பகுப்பு:இந்திய அரசர்கள்
விஜயாதித்தன்

**விஜயாதித்தன்** (Vijayaditya ஆட்சிக்காலம் 696-733 ) என்பவன் ஒரு சாளுக்கிய மன்னனாவான். தனது தந்தையான வினையாதித்தனைத்  தொடர்ந்து சாளுக்கிய அரியணையில் அமர்ந்தான். இவனது நீண்ட ஆட்சிக்காலத்தில் நாட்டில் நிலவிய பொது அமைதி மற்றும் வளமை குறிப்பிடத்தக்கது. விஜயாதித்தனும் தன் முன்னோர்போல பல கோயில்களைக் கட்டினான். இவன் பல்லவர் மற்றும் ஐந்தாம் பரமேசுவரவர்மன் ஆகியோரிடம் போர்புரிந்தான். சாளுக்கியரின் மேலாட்சிக்கு எதிராக போராடிய அளுப்பர்களை தோற்கடித்தான்.  மங்களூரில் பாண்டியர் படையெடுப்பை முறியடித்தான்.இவனுக்குப்பின் இவனது மகன் இரண்டாம் விக்ரமாதித்யன் 733இல் ஆட்சிக்குவந்தான். 

## மேற்கோள்

* Nilakanta Sastri, K.A. (1935). The CōĻas, University of Madras, Madras (Reprinted 1984). 
* Nilakanta Sastri, K.A. (1955). A History of South India, OUP, New Delhi (Reprinted 2002).
* Dr. Suryanath U. Kamat (2001). Concise History of Karnataka, MCC, Bangalore (Reprinted 2002). 
* South Indian Inscriptions - http://www.whatisindia.com/inscriptions/
* History of Karnataka, Mr. Arthikaje

பகுப்பு:சாளுக்கியர்
பகுப்பு:696 பிறப்புகள்
பகுப்பு:733 இறப்புகள்
பகுப்பு:இந்திய அரசர்கள்
கர்ரெட் மார்கன்

**கர்ரெட் மார்கன்** (மார்ச் 4, 1877 – ஜூலை 27, 1963, ) என்பவர் ஒரு ஆப்பிரிக்க அமெரிக்க கண்டுபிடிப்பாளர். பள்ளிப் படிப்பையே முறையாகத் தொடராத இவர், தன் உழைப்பாலும், திறமையாலும் பல கருவிகளைக் கண்டறிந்து சாதனைகளைப் புரிந்தார். கிரீவ்லேண்டில் மோட்டார் வாகனம் வைத்திருந்த முதல் ஆப்ரிக்க அமெரிக்கர் இவர்தான். *100 கிரேட்டஸ்ட் ஆப்ரிகன் அமெரிக்கன்ஸ்* என்ற நூலில் இவரது பெயர் இடம்பெற்றுள்ளது.

## பிறப்பும், வாழ்க்கையும்

இவர் அமெரிக்காவின் கென்டக்கி மாநிலத்தில் 1877இல் பிறந்தார். இவரின் தந்தை ஆப்பிரிக்க வமிசாவளியைச் சேர்ந்தவர். கொத்தடிமையாக இருந்தவர்.  பெரும்பாலான ஆப்பிரிக்க அமெரிக்கர்களைப்போலவே மார்கனும் கல்வியை இடையில் கைவிட்டவரே. 14 வயதில் ஒகையோ மாநிலத்தின் சின்சினாட்டிக்குச் சென்றார். கூலிவேலை செய்தார். அந்த வருவாயில் ஒரு ஆசிரியரிடம் தனிப்பயிற்சியில் கல்விகற்றார். கிளீவ்லேண்ட் நகரில் 1895இல் துணி உற்பத்தியாளரிடம் தையல் இயந்திரங்களைப் பழுது பார்க்கும் பணியில் ஈடுபட்டார். இயந்திரங்களைப் பிரித்து, பொருத்தி மேம்படுத்தினார். இதனால் இயந்திரங்களின் வடிவமைப்பு, அவை இயங்கும் முறை போன்றவற்றை நன்கு கற்றுத்தேர்ந்தார்.

## சொந்தத் தொழில்

தையல் இயந்திரத்தின் வாரைக் கட்டுவதற்கான வழியைக் கண்டுபிடித்தார்.  இதன்பிறகு இவர் பிரபலமானார். 1907இல் தையல் இயந்திரம் மற்றும் காலணி பழுதுபார்க்கும் கடையைத் தொடங்கினார். படிப்படியாக பல்வேறு தொழில்களில் ஈடுபட்டார். 1909இல் தன் மனைவியுடன் சேர்ந்து கட் ரேட் லேடிஸ் கிளாத்திங் ஸ்டோர் என்ற நிறுவனத்தைத் தொடங்கினார்.

## கண்டுபிடிப்புகள்

*1914இல் புகை,நச்சுவாயுக்களிடமிருந்து காக்கின்ற பாதுகாப்புக் கவசத்தைக் கண்டுபிடித்து காப்புரிமை பெற்றார்.
*சுருள் கூந்தலை நேராக்கும் கிரீம்,சீப்பு,கூந்தல்சாயம் போன்ற அழகுசாதனப் பொருட்களைக் கண்டுபிடித்தார்.
*எளிய திறன்மிக்க போக்குவரத்துக் கட்டுப்பாட்டுக் கருவியைக் கண்டுபிடித்து இதற்கு காப்புரிமைபெற்றார்.

## சமூகப் பணிகள்

ஆப்பிரக்க அமெரிக்க மக்களின் சமூக மேம்பாட்டுக்காக பெரு முயற்சி எடுத்து 1908இல் *கிளீவ்லேண்ட் இசோசியேசன் பார் கலர்டு மென்* என்ற அமைப்பைத் தொடங்கச் செய்தார்.
கருப்பின மக்களுக்கு பத்திரிக்கை,மன்றம்,பள்ளி, கல்லூரிகள் துவங்க பெரு முயற்சிகள் மேற்கொண்டார்.

## மேற்கோள்கள்

## வெளியிணைப்புகள்

பகுப்பு:ஆபிரிக்க அமெரிக்கர்
பகுப்பு:1877 பிறப்புகள்
பகுப்பு:1963 இறப்புகள்
பகுப்பு:அமெரிக்கக் கண்டுபிடிப்பாளர்கள்
கெயில் ஓம்வேதித்

**கெயில் ஓம்வேதித்** (*Gail Omvedt*, 2 ஆகத்து 1941 – 25 ஆகத்து 2021) என்பவர் ஒரு சமூகவியல் அறிஞரும் மனித உரிமைகளுக்குப் பாடுபடும் செயற்பாட்டாளரும், சாதிய அமைப்பை எதிர்த்துப் பரப்புரை செய்பவரும்  ஆவார். இவர் அமெரிக்காவில் பிறந்து இந்தியாவில் குடியுரிமை பெற்ற பெண்மணி ஆவார்.

## பிறப்பும் கல்வியும்

கெயில் ஒம்வேதித் அமெரிக்காவில் மின்னபாலிசு என்னும் ஊரில் பிறந்தார். கார்ல்டன் கல்லூரியில் படித்தார். பெர்கிளின் கலிபோர்னியா  பல்கலைக் கழகத்தில் குமுகவியலில் ஆய்வுப் பட்டம் பெற்றார்.

## பணிகள்

1978 ஆம் ஆண்டில் இந்தியாவுக்கு வந்தார். தெற்கு மகாராட்டிரத்தில் கசேகான் என்னும் சிற்றுரில் வாழ்ந்து வருகிறார்.
1983 முதல் இந்தியாவில் குடியுரிமை பெற்றார். சாதிய அமைப்பை எதிர்த்தும் தாழ்த்தப்பட்ட ஒடுக்கப்பட்ட தலித் மக்களின் உரிமைகளுக்காகப் பல நூல்களை  எழுதினார். பெண்கள் உரிமை இயக்கம் சூழல் பாதுகாப்பு இயக்கம் விவசாயிகள் இயக்கம் ஆகியவற்றில் பங்கேற்று வருகிறார். சாங்க்லி, சத்தாரா  ஆகிய மாவட்டங்களில்  கைவிடப் பட்ட பெண்களின் வாழ்வுரிமைகளுக்கான அமைப்பை நடத்தி வந்தார்.
விவசாயப் பெண்களின் நிலஉரிமைகளுக்கும் அரசியல் அதிகாரம் பெறுவதற்கும் ஒரு நிறுவனத்தைத் தொடங்கினார்.

## கல்விப் பணி

புனே பல்கலைக் கழகத்தில் சமுக நீதிக்கான துறையில் பேராசிரியராக இருந்தார். பின்னர் 2009 ஆம் ஆண்டில் இந்திரா காந்தி தேசிய திறந்த பல்கலைக் கழகத்தில் வருகைப் பேராசிரியராக "டாக்டர் அம்பேத்கர் குமுக மாற்றம் வளர்ச்சி இருக்கை"  என்னும் துறையில் பணி செய்தார். 2012 இல் அப்பதவியிலிருந்து ஓய்வு அடைந்தார்.

## எழுதிய நூல்கள்
* We Shall Smash This Prison: Indian Women in Struggle (1979),
* "We Will Smash This Prison!.: Indian Women in Struggle " (1980)
* "Violence Against Women: New Movements And New Theories In India" (1990)
* Reinventing Revolution: New Social Movements in India (1993),
* Gender and Technology: Emerging Asian Visions (1994),
* Dalits And The Democratic Revolution: Dr. Ambedkar And The Dalit Movement In Colonial India " (1994),
* Dalit Visions: the Anticaste movement and Indian Cultural Identity (1994)
* Growing Up Untouchable: A Dalit Autobiography Among Others(2000)
* Buddhism in India : Challenging Brahmanism and Caste (2003)
* "Ambedkar: Towards an Enlightened India " (2004)
* Seeking Begumpura: The Social Vision of Anticaste Intellectuals (2008)
* "Understanding Caste: From Buddha To Ambedkar And Beyond" (2010)

## மேற்கோள்
* Andre Beteille’s Dream World: Caste TodayBy Gail Omvedt, Countercurrents.org, நாள்: மார்ச் 20, 2012 
*Professor Gail Omvedt joins IGNOU, தி இந்து, நாள்: ஆகஸ்ட் 10, 2009

பகுப்பு:அமெரிக்க சமூகவியலாளர்கள்
பகுப்பு:இந்திய சமூகவியலாளர்கள்
பகுப்பு:2021 இறப்புகள்
பகுப்பு:1941 பிறப்புகள்
பகுப்பு:பெண் சமூகவியலாளர்கள்
பகுப்பு:இந்தியப் பெண் எழுத்தாளர்கள்
பகுப்பு:இந்திய ஆங்கில எழுத்தாளர்கள்
பதினாறாம் கிரகோரி (திருத்தந்தை)

**திருத்தந்தை பதினாறாம் கிரகோரி** (; 18 செப்டம்பர் 1765 – 1 ஜூன் 1846, இயற்பெயர்: **பர்த்தலமேயோ அல்பேர்த்தோ கப்பெல்லாரி**) என்பவர் *காமல்டோலேஸ்* என்னும் புனித ஆசிர்வாதப்பர் சபைத் துறவியும் கத்தோலிக்கத் திருச்சபையின் திருத்தந்தையாக 2 பெப்ரவரி 1831 முதல் 1846இல் தனது இறப்பு வரையும் இருந்தவர் ஆவார். இவர் துறவற சபையில் இணைந்த போது **மௌரோ** என்னும் பெயரைத் தனது துறவுப்பெயராக ஏற்றார். இவர் மிகவும் அடிப்படைவாதக் கொள்கைகளைக் கொண்டிருந்தார். திருத்தந்தை நாடுகளிலும் ஐரோப்பாவிலும் பரவிய மக்களாட்சியினை இடதுசாரி புரட்சியின் முன்னோட்டமாக இவர் பார்த்ததால் அதனை இவர் எதிர்த்தார்.

*கிரகோரி* என்னும் பெயர் ஏற்ற கடைசித் திருத்தந்தையும் ஆயரல்லாத ஒருவர் திருத்தந்தையாகத் தேர்வான கடைசித் திருத்தந்தையும் இவர் ஆவார்.

## மேற்கோள்கள்


பகுப்பு:1765 பிறப்புகள்
பகுப்பு:1846 இறப்புகள்
பகுப்பு:இத்தாலிய திருத்தந்தையர்கள்
பகுப்பு:பெனடிக்டன் சபையினர்
பகுப்பு:புனித பேதுரு பேராலய கல்லறைகள்
பகுப்பு:திருத்தந்தையர்கள்
டாவி ரோயிவாசு

**டாவி ரோயிவாசு** (*Taavi Rõivas*,  பிறப்பு: 26 செப்டம்பர் 1979) எசுத்தோனிய  அரசியல்வாதியும் மார்ச் 26, 2014 முதல் அந்நாட்டின் பிரதமராக இருப்பவருமாவார். ஏப்ரல் 6, 2014 முதல் எசுத்தோனிய சீர்திருத்தக் கட்சியின் தலைவராகவும் உள்ளார்.

பிரதமராக பொறுப்பேற்பதற்கு முன்னதாக ரோயிவாசு சமூக நலவாழ்வு அமைச்சராக (2012–2014) பணியாற்றி உள்ளார்.  மார்ச் 14, 2014 அன்று அப்போதைய பிரதமர் ஆன்ட்ரசு அன்சிப்பிற்கு அடுத்து பிரதமராக பொறுப்பேற்க நாட்டுத்தலைவர் டூமாசு என்றிக்கு இல்வெசால் நியமிக்கப்பட்டார். இதனையடுத்து புதிய அரசு அமைக்க சீர்திருத்தக் கட்சிக்கும் சமூக மக்களாட்சி கட்சிக்கும் இடையே நடந்த பேச்சு வார்த்தைகளுக்கு  தலைமை வகித்தார். இரு கட்சிகளுக்குமிடையே கூட்டணி உடன்பாடு  மார்ச் 20 அன்று கையொப்பமிடப்பட்டது. மார்ச் 26, 2014இல் பிரதமராகப் பொறுப்பேற்றார். ஐரோப்பிய ஒன்றியத்தில் மிக இளைய அரசுத்தலைவராக ரோயிவாசு விளங்குகின்றார். மார்ச் 1, 2015 அன்று நடந்த பொதுத்தேர்தலில் இவரது கட்சிக்கு வெற்றி கிடைத்துள்ளது.

## மேற்சான்றுகள்

பகுப்பு:எசுத்தோனிய அரசியல்வாதிகள்
பகுப்பு:1979 பிறப்புகள்
பகுப்பு:வாழும் மக்கள்
கோடியேரி பாலகிருஷ்ணன்

கேரள மாநில சிபிஐ(எம்)இன் பொறுப்பாளர் **கோடியேரி பாலகிருஷ்ணன்** (நவம்பர் 16, 1953 - அக்டோபர் 1, 2022) கேரள மாநில உள்துறை அமைச்சராக இருந்த இவர் இப்போது தலசேரி எம்.எல்.ஏ ஆவார்.

## மேற்கோள்கள்

பகுப்பு:1953 பிறப்புகள்
பகுப்பு:கேரள அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2022 இறப்புகள்
புடுவன்

**புடுவன்** (*Butuan*)என்பது பிலிப்பீன்சில் அமைந்துள்ள நன்றாக நகரமயமாக்கப்பட்ட ஒரு நகரம் ஆகும். கரகா பிராந்தியத்தின் தலைநகரம் இதுவாகும். அகுசன் டெல் நோர்டே என்னும் மாகாணத்தில் இது அமைந்துள்ளது.  ஆகஸ்ட் 2, 1950 ஆண்டில் இந்நகரம் நிறுவப்பட்டது. டல் மட்டத்திலிருந்து இதன் உயரம் 1 மீற்றர் ஆகும். இதன் சனத்தொகை 2010 ஆம் ஆண்டின் மக்கள் தொகை கணக்கெடுப்பிற்கு அமைவாக 309,709 ஆகும். இந்நகரத்தின் மொத்த பரப்பளவு 816.62 சதுர கிலோமீற்றர் ஆகும்.

## தட்ப வெப்ப நிலை

## மேற்கோள்கள்

## வெளி இணைப்புகள்

* Butuan City Government Website 
* Butuan City Facebook Page

பகுப்பு:பிலிப்பீனிய நகரங்கள்
பூச்சு

**பூச்சு** (Plaster) என்பது சுவர்கள் மற்றும் கூரைகக்கு மேலுறையாக அல்லது மேற்பூச்சாகப் பயன்படுத்தப்படும் ஒரு கட்டுமானப் பொருள் ஆகும். பூச்சானது உலர்ந்த பொடி மற்றும் தண்ணீருடன் கலக்கப்பட்டு ஒரு பசையாக உருவாக்கப்பட்டு கட்டிடங்களின் மீது பூசப்பயன்படுத்தப்படுகின்றது.

நீருடன் சேர்க்கும்போது வேதி வினையினால் படிகமாதல் மூலம் வெப்பம் விடுவிக்கப்பட்டு நீரேற்றம் அடைந்து பூச்சு கடினமாகின்றது. இதன் இந்தப் பண்பின் காரணமாக தோற்ற முடிப்பானாக கட்டிடங்களில் அதிக அளவில் பயன்படுத்தப்படுகின்றது.

## மேற்கோள்கள்

பகுப்பு:கட்டிடப் பொருட்கள்
பகுப்பு:ஐதரேட்டுகள்
பகுப்பு:கால்சியம் சேர்மங்கள்
கொரொனடால்

**கொரொனடால்** என்பது பிலிப்பீன்சில் அமைந்துள்ள மூன்றாம் வர்க்க நகரம் ஆகும். இது மார்பெல் எனவும் அழைக்கப்படுகின்றது. தன் டொடபடோ எனும் மாகாணத்தில் இது அமைந்துள்ளது. சொக்ஸ்சர்ஜென் பிராந்தியத்தின் தலைநகரம் இதுவாகும். இதன் சனத்தொகை 2010 ஆம் ஆண்டின் மக்கள் தொகைக் கணக்கெடுப்பிற்கு அமைவாக 158,273 ஆகும். இந்நகரத் தலைவர் *பீட்டர். எம். மிகுவெல்* ஆவார். இதன் பரப்பளவு 277.00 சதுர கிலோமீற்றர் ஆகும். கடல் மட்டத்திலிருந்து இதன் உயரம் 100 மீர்றர் ஆகும். இந்நகரம் ஆகஸ்ட் 18, 1947 அன்று நிறுவப்பட்டது.

## மேற்கோள்கள்

## வெளி இணைப்புகள்

*KoronadalSite "Taga Koronadal Ako Ya" 
*Official Website
*City Travel Guide
*Philippine Standard Geographic Code 
*RMN DXKR Koronadal 639 khz

பகுப்பு:பிலிப்பீனிய நகரங்கள்
கொடபடோ நகரம்

**கொடபடோ நகரம் ** என்பது மின்டனாவ் பகுதியில் அமைந்துள்ள சுயாதீன அங்கமான ஒரு பிலிப்பீனிய நகரம் ஆகும். முசுலிம் மிண்டனாவோ தன்னாட்சிப் பகுதியின் தலைநகரம் இதுவாகும். இது மகுவின்டனவு மாகாணத்தில் அமைந்துள்ளது. இதன் சனத்தொகை 2010 ஆம் ஆண்டின் மக்கள் தொகை கணக்கெடுப்பிற்கு அமைவாக 271,786 ஆகும். இதன் பரப்பளவு 176.00 கிமீ2 ஆகும்.

## தட்ப வெப்ப நிலை


## மேற்கோள்கள்

## வெளி இணைப்புகள்

*Sangguniang Panlungsod of Cotabato City Website 
*Official Cotabato City Website 
*NSCB details for cotabato city geographic code 
*Philippine Census Information 
*Department of Tourism

பகுப்பு:பிலிப்பீனிய நகரங்கள்
இந்தியாவின் மகள்

**இந்தியாவின் மகள்** (*India's Daughter*)  இங்கிலாந்தைச் சேர்ந்த லெசுலீ உத்வின் (Leslie Udwin)  இயக்கிய (ஆங்கில வடிவ) விபரணத் திரைப்படம் ஆகும். இத்திரைப்படம்  2012 தில்லி கும்பல்-வல்லுறவு வழக்கு மற்றும் அதில் கொல்லப்பட்ட 23 வயது பெண் குறித்தானது. இந்தத் திரைப்படத்தில் திகார்சிறையில் அடைக்கப்பட்டுள்ள குற்றவாளி முகேஷ் சிங்கிடம், சிறை அதிகாரிகள் அனுமதியுடன் எடுக்கப்பட்டப் பேட்டியும் அடங்கியிருந்தது. குற்றவாளி முகேஷ் சிங் அளித்த பேட்டி முழுமையாக ஊடகங்களில் வெளியானது. பெண்களை அவமதிக்கும் வகையில் அமைந்த இந்தப் பேட்டி பெரும் சர்ச்சையை ஏற்படுத்தியது. இது மார்ச் 8, 2015, அனைத்துலக பெண்கள் நாளன்று ஒளிபரப்பப்படுவதாக  இருந்தது. இந்தியாவில் என்டிடிவி 24x7 தொலைக்காட்சியாலும்  ஐக்கிய இராச்சியத்தில்  பிபிசி ஃபோர் தொலைக்காட்சியாலும் மற்றும் ஒரே நேரத்தில் டென்மார்க்கு, சுவீடன், சுவிட்சர்லாந்து, நோர்வே மற்றும் கனடா நாடுகளிலும் ஒளிபரப்பப்படுவதாக  இருந்தது.

மார்ச் 4, 2015 அன்று இதனை ஒளிபரப்ப இந்திய நாடாளுமன்றத்தில் எதிர்ப்பு எழுந்தது. இதனால் இத்திரைப்படம் இந்தியாவில் தடை செய்யப்பட்டுள்ளது. இதன் பின்னணியில் பிபிசி போர் ஒளிபரப்பை முன்பு திட்டமிட்ட  அனைத்துலக பெண்கள் நாளுக்கு மாறாக முன்னதாகவே மார்ச் 4 அன்று ஒளிபரப்பியது.

நிர்பயாவின் பெயரை பொதுவில் பிபிசி வெளியிட்டதற்கு அவரின் தந்தை எதிர்ப்பு தெரிவித்தார்.

## மேற்சான்றுகள்

## வெளியிணைப்புகள்
* தடை தீர்வாகாது தி இந்து (தமிழ்) கட்டுரை
* பாதிக்கப்பட்ட பெண்ணின் தந்தை பேட்டி தினத்தந்தியில்
*

பகுப்பு:2015 திரைப்படங்கள்
பகுப்பு:ஆங்கில ஆவண நிகழ்படங்கள்
பகுப்பு:பெண்களுக்கு எதிரான வன்முறை
பகுப்பு:இந்தியாவில் கருத்து வெளிப்பாட்டுச் சுதந்திரம்
பகுப்பு:இந்தியாவில் தடைசெய்யப்பட்ட ஆவணப்படங்கள்
இரண்டாம் கீர்த்திவர்மன்

**இரண்டாம் கீர்த்திவர்மன்** அல்லது ரஹப்பா (ஆட்சிக்காலம் கி.பி.746 - 753 ) என்பவன் சாளுக்கிய மரபின் ஆட்சியாளன் ஆவான். இவன் தனது தந்தை  விக்ரமாதித்னுக்குப் பின் ஆட்சிப்பொறுப்பேற்றவன். . இவனது பரந்த ஆட்சி அதிகாரத்தை இராஷ்டிரகூடர்கள் மற்றும் பாண்டியர்கள் முடிவுக்குக் கொண்டுவந்தனர்.

## பாண்டியர்களுடன் போர்

பாண்டியன் பராங்குசன் தனது எல்லையை விரிவாக்கும் பொருட்டு கங்க நாட்டின் மீது படையெடுத்து வந்தான். கங்கமன்னன் சிறீபுருசன் சாளுக்கியரின் மேலாட்சியை ஏற்றிருந்ததால் இவனுக்கு ஆதரவாக கீர்த்திவர்மனும் தனது படைகளுடன் போர்க்களத்திற்கு வந்தான். கி.பி.740 அல்லது 741ல் காவிரிக்கரையில் வேண்பை என்ற இடத்தில் நடந்த போரில் பாண்டியன் பராங்குசன் பெருவெற்றி பெற்றான்.

## அதிகாரக் குலைவு

கீர்த்திவர்மனின் வலிமையைக்குறைக்கும் விதமாக  இராஷ்டிரகூட தந்திதுர்கன் தனது பேரரசை வலிமைப்படுத்தினான். எல்லோராவைச் சுற்றித் தனது பேரரசை விரிவாக்கினான். சாளுக்கியப் பேரரசின் வடக்கு மாகாணங்களின் கட்டுப்பாட்டைக் குலைத்தான். 

மேலும் அவன் கிழக்கு மற்றும் தெலுங்கு மாகாணங்களில் சாளுக்கியரைச் சுற்றியுள்ள கலிங்கர் மற்றும் கோசல அரசர்களிடம் கூட்டணி அமைத்துக்கொண்டான். மேலும் தந்திதுர்கனின்  கூட்டணியில் பல்லவன் நந்திவர்மனும் இணைந்துகொண்டான்.  இவ்வாறு தனிமைப்படுத்தப்பட்ட கீர்த்திவர்மனுக்கு உதவிக்காக எந்த திசையிலும் திரும்ப முடியவில்லை.

கீர்த்திவர்மன் மீதான இறுதித் தாக்குதல் கி.பி. 752 இல் நடத்தினர். சாளுக்கியர் முற்றிலும் தோற்கடிக்கப்பட்டனர்.

இரண்டாம் கீர்த்திவர்மனே வாதாபி சாளுக்கியரில் இறுதி அரசன் ஆவான்.  220 ஆண்டுகள் மேற்கு சாளுக்கியர் கிளை மீது கிரகணம் சூழ்ந்ததைப் போன்று இருந்தது. இரண்டாம் தைலப்பனால் 973 ஆண்டு இந்த மரபு மீண்டும் துளிர்த்தது.

## மேற்கோள்

* Nilakanta Sastri, K.A. (1955). A History of South India, OUP, New Delhi (Reprinted 2002).

* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

## மேற்கோள்கள்

பகுப்பு:சாளுக்கியர்
பகுப்பு:746 பிறப்புகள்
பகுப்பு:இந்திய அரசர்கள்
பூவிழி வாசலிலே

***பூவிழி வாசலிலே*** என்பது 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ஃபாசில் இயக்கிய இத்திரைப்படத்தில் சத்யராஜ், சுஜிதா ஆகியோர் முன்னணி கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார். இத்திரைப்படம் *பூவினு புதிய பூந்தென்னல்* என்னும் மலையாள மொழித் திரைப்படத்தின் மீளுருவாக்கம் ஆகும்.

## வெளியீடு
1987 சனவரி 14 அன்று வெளியான இத்திரைப்படம் ரசிகர்கள் மட்டுமின்றி திரைப்பட விமர்சகர்களாலும் பாராட்டு பெற்ற திரைப்படமாகும். இப்படம் சென்னை, கோவை, மதுரை, திருச்சி உள்ளிட்ட தமிழகத்தின் பல்வேறு பகுதிகளிலும் 100 நாட்களைக் கடந்து வெற்றிகரமாக ஓடியது. இது சிறந்த வெற்றித் திரைப்படம் என அறிவிக்கப்பட்டது.

## நடிகர்கள்
*சத்யராஜ் - ஜீவா 
*சுஜிதா - பென்னி 
*கார்த்திகா - யமுனா 
*ரகுவரன் - ஆனந்த் 
*பாபு ஆண்டனி - ரஞ்சித் 
*நிழல்கள் ரவி - காவல் ஆய்வாளர் 
*டி. எஸ். இராகவேந்திரா - விஸ்வநாதன்
*ராஜ்யலட்சுமி - கங்கா/ஸ்டெல்லா 
*சார்லி - சிறப்புத் தோற்றம் 
*டெல்லி கணேஷ் - சிறப்புத் தோற்றம்

## பாடல்கள்
இப்படத்தின் பின்னணி இசை மற்றும் இப்படத்தின் பாடல்களுக்கு இசையமைத்தவர் இளையராஜா ஆவார். இப்படத்தின் ஆறு பாடல்களையும் இளையராஜா, கங்கை அமரன், முத்துலிங்கம், மற்றும் காமகோடியன் ஆகியோர் எழுதியிருந்தனர்.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:1987 தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
இரண்டாம் மகேந்திரவர்மன்

**இரண்டாம் மகேந்திரவர்மன்** (Mahendravarman II) என்பவர் பல்லவ மரபைச்சேர்ந்த ஒரு மன்னராவார். இவர் கி.பி. 668-672 காலகட்டத்தில் தென் இந்தியாவை ஆட்சி செய்தவர். இவர் முதலாம் நரசிம்மவர்மனின் மகனாவார். இவருக்குப்பின் இவரின் மகன் முதலாம் பரமேஸ்வரவர்மன் ஆட்சிக்கு வந்தார்.

## மேற்கோள்கள்

பகுப்பு:பல்லவ அரசர்கள்
பகுப்பு:இந்திய அரசர்கள்
கும்பகோணம் பாண்டுரங்க விட்டல்சாமி கோயில்

கும்பகோணத்தில் பாண்டுரங்க விட்டல்சாமி கோயில் என்ற பெயரில் ஒரு கோயில் உள்ளது. 

## இருப்பிடம்
கும்பகோணத்தின் சோலையப்பன் தெருவில் கிருஷ்ணராவ் அக்கிரகாரத்திற்கும், விஜேந்திரசுவாமி படித்துறைக்கும் இடையே உள்ள சேதுபாவாசாமித்தெருவில் இக்கோயில் காவிரிக்கரையை ஒட்டி அமைந்துள்ளது.  

## மூலவர்
இக்கோயிலின் மூலவராக பாண்டுரங்க விட்டல்சாமி உள்ளார். ருக்மணி தாயாரும் இக்கோயிலின் வளாகத்தில் உள்ளார்.

## மேற்கோள்கள்

 

பகுப்பு:கும்பகோணத்திலுள்ள கோயில்கள்
கும்பகோணம் கற்பக விநாயகர் கோயில்

கும்பகோணத்தில் கற்பக விநாயகர் கோயில் என்ற பெயரில் மூன்று கோயில்கள் உள்ளன.

## சோலையப்பன் தெரு
சோலையப்பன் தெருவில் ஒரு கற்பக விநாயகர் கோயில் உள்ளது. இக்கோயிலின் மூலவராக விநாயகர் உள்ளார். 
இக்கோயிலின் குடமுழுக்கு 6 டிசம்பர் 2015இல் நடைபெற்றது.

## ரயில் நிலையம்
மற்றொரு கற்பக விநாயகர் கோயில் கும்பகோணம் ரயில் நிலையத்தில் உள்ளது. இக்கோயிலின் மூலவராக விநாயகர் உள்ளார். இக்கோயிலின் குட முழுக்கு 23 அக்டோபர் 1969இல் நடைபெற்றது. 21 ஆகத்து 2015இல் மற்றொரு குடமுழுக்கு நடைபெற்றது.

## நாகேஸ்வரன் கோயில் கீழவீதி
நாகேஸ்வரன் கோயில் கீழவீதியில், ஏகாம்பரேஸ்வரர் கோயிலின் இடது புறமாக ஒரு கற்பக விநாயகர் கோயில் உள்ளது. இக்கோயிலின் மூலவராக விநாயகர் உள்ளார்.

## மேற்கோள்கள்

## படத்தொகுப்பு


File:Karpaga vinayakar temple.JPG|thumb|150px|சோலையப்பன் தெரு கற்பக விநாயகர் கோயில்
File:Railway station karpaga vinayakar.jpg|thumb|150px|ரயிலடி கற்பக விநாயகர் கோயில்



பகுப்பு:கும்பகோணத்திலுள்ள பிள்ளையார் கோயில்கள்
என். பி. அப்துல் ஜப்பார்

**என். பி. அப்துல் ஜப்பார்** (16 ஆகத்து, 1919 - 26 ஆகத்து 1995, நாச்சியார்கோவில்). 'என்.பி.ஏ.' என்று பரவலாக அழைக்கப்பட்ட இவர், சிறுகதை எழுத்தாளர், நாவலாசிரியர், பத்திரிகை ஆசிரியர், நூலாசிரியர், பதிப்பாசிரியர், விமர்சகர் . தந்தையார் பா. தாவூத்ஷாவின் தாருல் இஸ்லாம் மாத இதழின் பொறுப்பாசிரியராகப் பணிபுரிந்து சிறுகதைகளையும், கட்டுரைகளையும், விமர்சனங்களையும் எழுதினார். தந்தை பா. தாவூத்ஷாவுடன் இணைந்து திருக்குர்ஆன் விரிவுரை எழுதி வெளியிடும் பணியையும் தொடர்ந்து மேற்கொண்டவர். நபிகள் நாயகம் (ஸல்) அவர்களின் வரலாற்றையும்  எழுதி வெளியிட்டார்.

1941 இல் சென்னை மாநிலக் கல்லூரியில் இளங்கலை மாணவராக இருந்தபோதும், அதற்குமுன் சென்னை கிறித்தவக் கல்லூரியில் பயின்ற காலத்திலேயும் தமிழ்மொழிப் புலமைக்கான பரிசுகளைப் பெற்றவர். பள்ளி மாணவப் பருவத்திலேயே தாருல் இஸ்லாம் இதழில் எழுதத் தொடங்கியவர். 1940 இல் ஒரு சிறுகதைப் போட்டியில் பரிசு பெற்றவர்.

பகுப்பு:தமிழக எழுத்தாளர்கள்
பகுப்பு:1919 பிறப்புகள்
பகுப்பு:1995 இறப்புகள்
பகுப்பு:இந்திய முஸ்லிம் எழுத்தாளர்கள்
பகுப்பு:கன்னியாகுமரி மாவட்ட மக்கள்
இரண்டாம் பரமேஸ்வரவர்மன்

**இரண்டாம் பரமேஸ்வரவர்மன்** (இறப்பு 730/731 ) என்பவன் பல்லவ மரபின் ஒரு மன்னனாவான்.இவன் சாளுக்கிய அரசனான விஜயாதித்தனின் படைகளுடன் நடந்த போரில் கொல்லப்பட்டான். 

இவர் குறைந்தபட்சம் ஆறு ஆண்டுகளாவது ஆட்சி செலுத்தி இருக்க வேண்டும்.

## போரும்,மரணமும்
இவனது ஆட்சியின்போது கி.பி.729/730 காலகட்டத்தில் சாளுக்கிய இளவரசனாக இரண்டாம் விக்ரமாதித்தன்
இருந்த காலத்தில்  விக்ரமாதித்தனின் நண்பனான மேலைக் கங்க மரபின் இளவரசன் இரேயப்பா சாளுக்கியர்களின் படைகளுடன், பல்லவர்களைத் தாக்கி இரண்டாம் பரமேசுவரவர்மனுக்கு பெரிய இழப்பை ஏற்படுத்தினான். பரமேசுவரன் வேறு வழியின்றி சமாதானம் செய்துகொண்டு அவர்களின் நிபந்தனைகளை ஏற்றான். பரமேசுவரன் போரில் தனக்கு ஏற்பட்ட அவமானத்தை துடைக்க எண்ணி, கொஞ்ச காலத்திற்கு பிறகு கி.பி.731இல்  மேலைக் கங்க மன்னன் சிறீபுருசன் மீது  ஒரு எதிர்த் தாக்குதல் செய்தான். விலந்து என்ற இடத்தில் நடந்த இந்தப் போரில் சிறீபுருசனால் இவன் கொல்லப்பட்டான். சிறீபுருசன் இவனின் முத்திரை, வெண்கொற்றக் குடை போன்றவற்றைக் கைப்பற்றி பெருமானடி என்ற பட்டம் பெற்றான்.  இந்த சாளுக்கிய  வெற்றி விஜயாதித்தன் ஆட்சியின் போது நடந்தது என்றாலும், சாளுக்கிய அரசர்கள் பதிவுகள் இவ்வெற்றி இரண்டாம் விக்ரமாதித்யனைச் சேருவதாக புகழ்கின்றன  

## மேற்கோள்

## குறிப்புகள்

* Nilakanta Sastri, K.A. (1935). The CōĻas, University of Madras, Madras (Reprinted 1984).
* Nilakanta Sastri, K.A. (1955). A History of South India, OUP, New Delhi (Reprinted 2002).
* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
* K.V. Ramesh, Chalukyas of Vatapi, 1984, Agam Kala Prakashan, Delhi    
* South Indian Inscriptions - http://www.whatisindia.com/inscriptions/
* History of Karnataka, Mr. Arthikaje

பகுப்பு:பல்லவர்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:இந்திய அரசர்கள்
வாகைப்பறந்தலைப் போர்

**வாகைப்பறந்தலைப் போர்** என்பது சங்ககாலத்தில் நடந்த போராகும். இப்போர் முதலாம் அதிகமானான வேங்கைக் குன்றின் தலைவன் வினைவல் அதிகன் பங்கேற்ற போராகும்.
 
முன்னதாக ஆய் எயினனுக்கும், நன்னனது படைத்தலைவன் ஞிமிலிக்கும் நன்னனது தலைநகரான பாழியில் போர் நடந்தது. போரில் ஆய் எயினன் மாண்டான். இந்நிலையில் ஞிமிலி ஆய் எயினனின் நகர், வாகையைக் கைப்பற்ற முனைந்தான். 
வாகையைப் பாதுகாக்க பசும்பூண் பாண்டியன் தன் நண்பனும் படைத்தலைவனுமான அதிகனை அனுப்பினான். அதிகனுக்கும் ஞிமிலிக்கும் வாகைப்பறந்தலையில் போர் நடந்தது. இப்போரில் கொங்கர்கள் நன்னனின் படைகளுக்கு உதவினர். யானை மீதிருந்து போரிட்ட அதிகன் யானையுடன் கொல்லப்பட்டான். அதிகன் கொல்லப்பட்டதைக் கொங்கர் கொண்டாடி மகிழ்ந்தனர்.   

## குறிப்புகள்

பகுப்பு:சங்ககாலப் போர்கள்
பகுப்பு:தமிழகப் போர்கள்
பகுப்பு:அதியர் போர்கள்
தலையாலங்கானத்துப் போர்

**தலையாலங்கானத்துப் போர்** என்ற போர் சங்ககாலத்தில் நடந்த தலைசிறந்த புகழ்பெற்ற போராகும் இப்போர் நெடுஞ்செழியனுக்கும் ஏழு மன்னர்களுக்கும் இடையில் நடந்தது போரில் நெடுஞ்செழியன் வென்றான்.

## தலையாலங்கானம்
இப்போர் நடைபெற்ற இடமான தலையாலங்கானம் சோழ நாட்டில் தற்கால திருவாரூர் மாவட்டம், குடவாசல் வட்டம் சிமிழி ஊராட்சியிலுள்ள ஒரு கிராமமாகும். பிற்காலத்தில் இது தலையாலங்காடு என்று வழங்கிற்று.

## போர்

முதிரா இளைஞனான நெடுஞ்செழியனின் பாண்டிய நாட்டைக் கைப்பற்ற இரண்டு பேரரசர்கள்,ஐந்து வேளிர்கள் ஆக எழுவர் சேர்ந்து தாக்கினர். சேரமான் யானைக்கட்சேய் மாந்தரஞ்சேரல் இரும்பொறை, சோழன் கிள்ளிவளவன், வேளிர்களான திதியன், எழினி, எருமையூரன், இளங்கோ வேண்மான், பொருநன் ஆகியோரே இவ்வெழுவர். எதிரிகளைக்கண்டு பாண்டியன் கடுஞ்சினம் கொண்டு வஞ்சினம் கூறுகிறான். இது செய்யாவிட்டால் எனக்கு இன்னது நேரட்டும் என்று பலர் முன் கூறுவது வஞ்சினம்.
நாற்படை நலம் உடையவர் என்று தன்னைத் தானே புகழ்ந்துகொண்டு செருக்கோடு என்னைப்பற்றிச் சிறுசொல் கூறி, என்னோடு போரிடுவோர் எல்லாரையும் ஒன்றாகச் சிதைத்து, என் அடிக்கீழ் நான் கொண்டுவராவிட்டால்,

*என் குடிமக்கள் என்னைக் கொடியன் என்று தூற்றுவார்களாக!

*மாங்குடி மருதனைத் தலைவனாகக் கொண்ட என் புலவர்-சங்கம் என்னைப் பாடாது போகட்டும்!

*என்னைப் பாதுகாப்போர் துன்பம் கொள்ள, இரவலர்களுக்கு வழங்கமுடியாத வறுமை என்னை வந்தடையட்டும்! 

என்று கூறி போருக்குப் புறப்படுகிறான். 

இப்போரில் எதிரிப்படைகளை சிதறடித்து எழுவர் முரசுகளோடு வெண்குடைகளையும் நெடுஞ்செழியன் கைப்பற்றினான். 

## புகழ்
அப்போரைப் பற்றிப் பாடாத அந்நாளைய புலவர்களே இல்லை எனலாம். அக்கால சிறந்த புலவர்களான நக்கீரரும், மாங்குடி மருதனாரும் முறையே இப்போரின் வெற்றி நாயகனான பாண்டியன் மீது நெடுநல்வாடை, மதுரைக் காஞ்சி ஆகிய பெரும் பாடல்களைப் பாடியுள்ளனர். 

## குறிப்புகள்

பகுப்பு:சங்ககாலப் போர்கள்
பகுப்பு:தமிழகப் போர்கள்
பகுப்பு:சேரர் போர்கள்
பகுப்பு:அதியர் போர்கள்
உறங்கிக்கொண்டேயிருக்கும் நோய்த்தன்மை

**உறங்கிக்கொண்டேயிருக்கும் நோய்த்தன்மை** (*sleeping sickness*, *African trypanosomiasis*; *ஆப்பிரிக்க ரிப்பானோஸோமியாசிஸ்*) என்பது மனிதர்கள் அல்லது இதர விலங்குகளின் ஓர் ஒட்டுண்ணி வகை நோய் ஆகும். இது "ரைபானோசோமா புரூசெய்" (*Trypanosoma brucei*) எனும் உயிரினங்களின் முதலுயிரிகளால் ஏற்படுகிறது.  "ட்ரைப்பானோசோமா ப்ரூசெய் கேம்பியன்ஸ்" (*Trypanosoma brucei gambiense*) (டி.பி.ஜி) மற்றும் "ரைப்பானோசோமா புரூசெய் ரொடீசியென்ஸ்" (*Trypanosoma brucei rhodesiense*) (டி.பி.ஆர்.) எனப்படும் இரண்டு வகைகள் மனிதர்களைத் தொற்றுகின்றன. அறிவிக்கப்பட்ட நிகழ்வுகளில் 98% இற்கும் மேலான தொற்றினை டி.பி.ஜி உண்டாக்குகிறது. இரு வகைகளுமே தொற்றுக்கு ஆளாகிய தெத்சி ஈக்கள் (tsetse fly) கடிப்பதாலேயே வழக்கமாக கடத்திவிடப்படுகிறது மற்றும் கிராமப்புறங்களில் மிகச்சாதாரணமாக நிலவுகிறது.

ஆரம்ப நிலையில், நோயின் முதல் கட்டத்தில் காய்ச்சல், தலைவலி, நமைச்சல் மற்றும் மூட்டு வலிகள் இருக்கின்றன. கடிபட்டதில் இருந்து ஒன்று மற்றும் மூன்று வாரங்களுக்கு இடையில் இது ஆரம்பிக்கிறது. சில வாரங்களில் ஆரம்பித்து, சில மாதங்களுக்குள்ளாக, குழப்பம், ஒருங்கிணைப்பில் குறைபாடு, மரத்துப்போன தன்மை மற்றும் தூங்குவதில் சிரமம் ஆகியவற்றுடன் இரண்டாம் கட்டம் ஆரம்பிக்கிறது. "இரத்தத்துளி தடவல்" (*blood smear*) அல்லது நிணநீர் முடிச்சில் இருக்கும் திரவத்தில் ஒட்டுண்ணியைக் காணுவதன் மூலம் நோய் கண்டறியப்படுகிறது. முதுகில் துளையிடுவதே (*lumbar puncture*) முதலாவது மற்றும் இரண்டாம் கட்டத்திற்கு இடையேயான வித்தியாசத்தைக் கூற பெரும்பாலும் அவசியமாக இருந்தது.

நோய் தீவிரமடைவதைத் தடுப்பது என்பது, ஆபத்தில் சிக்கவிருக்கும் மக்களிடையே  டி.பி.ஜி க்கான ரத்த சோதனைகளைக் கொண்டு நோயாளிகளை இனம் காணுவதில் சம்பந்தப்படுகிறது.  நரம்பியல் அடையாளங்கள் ஏற்படு முன்னதாக ஆரம்பத்திலேயே நோயைக் கண்டுபிடித்துவிட்டால் சிகிச்சையளிப்பது சுலபம். "பெண்ட்டாமிடின்" (*pentamidine*) அல்லது "சுராமின்" (*suramin*) 
ஆகிய மருந்துகளைக் கொண்டு முதல் கட்டத்திற்கான சிகிச்சை செய்யப்படுகிறது. சிகிச்சையின் இரண்டாம் கட்டத்தில் "எஃப்ளோரோனிதைன்" (*eflornithine*) கொண்டு அல்லது "நிஃபுர்ட்டிமாக்ஸ்" (*nifurtimox*) மற்றும் டி.பி.ஜி க்கான எஃப்ளோரோனிதைன் ஆகிய இரண்டின் இணைப்பு கொண்டு சமாளிக்கப்படுகிறது. இவ்விரண்டு கட்டங்களுக்குமே "மெலர்ஸோப்ரோல்" (*melarsoprol*) பலனளிக்கிறது என்றாலும், ஒரு வகையில், பக்க விளைவுகளின் காரணமாக ஏற்பட்ட டி.பி.ஆர் க்கு மட்டுமே இது பயன்படுத்தப்படுகிறது.

இந்த நோயானது, ஆப்பிரிக்காவின் சகாரா பகுதிகளில் இருக்கும் பிரதேசங்களில் இந்த ஆபத்தினைக் கொண்ட 70 மில்லியனுக்கும் மேலான மக்கள் தொகையைக் கொண்டுள்ள 36 நாடுகளில் வழக்கமாகவே ஏற்படுகிறது. 1,990 இல் 34,000 மக்களைக் காவு கொண்ட இந்த நோயினால் 2010 ஆம் ஆண்டு வாக்கில் ஏறத்தாழ 9,000 பேர் உயிரிழந்தனர். 2012 ஆம் ஆண்டில் 7.000 நபர்களை புதிதாகத் தொற்றிய இந்த நோய் தற்போதைக்கு  2012 நிலவரப்படி, சுமார் 30,000 பேர் தொற்றுக்கு ஆளாகியிருப்பதாக கணிக்கப்பட்டுள்ளது. இவர்களில் 80% க்கும் அதிகமானோர்  காங்கோ சனநாயகக் குடியரசில் இருக்கின்றனர். சமீப கால வரலாற்றில் மூன்று மிகப்பெரும் நோய்ப்பரவல்கள் நேர்ந்துள்ளன; 1896 முதல் 1906 வரை முக்கியமாக உகாண்டா மற்றும்  காங்கோ வடிநில நாடுகளில் ஒன்றும், மற்றும் இரண்டு 1920, 1970 ஆகிய ஆண்டுகளில் பல்வேறு தென் ஆப்பிரிக்க நாடுகளிலுமாக நிகழ்ந்துள்ளன. பசுக்கள் போன்ற இதர விலங்குகளும் இந்தத் தொற்றுக்கு ஆட்பட்டு நோய்வாய்ப்படலாம்.

## மேற்கோள்கள்


## வெளி இணைப்புகள்
* தூக்க நோய் கிருமியை அழிக்க புதிய திட்டம்

பகுப்பு:தொற்று நோய்கள்
பகுப்பு:தூக்க நோய்கள்
அஸ்கரியேசிஸ்

**அஸ்கரியேசிஸ்** (*ascariasis*) என்பது வட்டப்புழு (*Ascarislumbricoides*) என்ற புழுவின் மூலம் ஏற்படுகின்ற ஒரு நோயாகும். 85% இற்கும் அதிகமானவர்களின் விடயத்தில் குறிப்பாக புழுக்களின் எண்ணிக்கை சிறியளவில் காணப்படுகின்ற போது இத்தொற்றுக்கான அறிகுறிகள் எதுவும் காணப்படமாட்டாது. புழுக்களின் எண்ணிக்கை அதிகரிக்கின்ற போது குறுஞ் சுவாசம் உள்ளிட்ட அறிகுறிகளும் அதிகரிக்கும். இந்நோய் காய்ச்சலில் ஆரம்பிக்கும். இவற்றைத் தொடர்ந்து வயிறு வீங்குதல், வயிற்று வலி, வயிற்றுப்போக்கு என்பன ஏற்படக்கூடும். பொதுவாக இந்நோயினால் சிறுவர்களே அதிகம் பாதிக்கப்படுகின்றனர். அத்துடன் இவ்வயதுப் பிரிவினர் மத்தியில் பாரம் அதிகரிப்பது குறைவடைவதற்கும், போசாக்கின்மை ஏற்படுவதற்கும் கற்றல் பிரச்சினைகள் தோற்றம் பெறுவதற்கும் இத்தொற்று காரணமாக அமைகின்றது.

## காரணம் மற்றும் செயன்முறை
*அஸ்கரிஸ்* முட்டைகளால் மாசுற்ற உணவுகளை அல்லது பானங்களை உட்கொள்வதன் மூலம் இத்தொற்று ஏற்படுகின்றது. இந்த முட்டைகள் குடல்களில் பொரித்து, குடற் சுவரின் ஊடாகவும் இரத்தத்தின் ஊடாகவும் நுரையீரல்களுக்குச் செல்கின்றன. அங்கு அவை அல்வியோலிக்குகளாக வெடித்து சுவாசக் குழாயைக் கடந்து இருமும் போது வெளியே வந்து விழுங்கப்படுகின்றன. இந்த நுண்புழுக்கள் இரண்டாவது தடவையாக வயிற்றின் ஊடாகக் குடற் பகுதிக்குச் சென்று அங்கே பெரிய புழுக்களாக வளர்ச்சியடைகின்றன.

## நோய்த் தடுப்பு மற்றும் சிகிச்சை
மலசலகூட வசதி, மலங்களை உரிய முறையில் அகற்றுவதற்கான வசதி உள்ளிட்ட துப்புரவு வசதிகளை மேம்படுத்துவதன் ஊடாக நோய்த் தடுப்பினை ஏற்படுத்த முடியும். சவர்க்காரமிட்டு கை கழுவுதல் பாதுகாப்பான ஒரு வழிமுறையாகும். மக்கள்தொகையில் 20% இற்கு மேற்பட்டோர் பாதிக்கப்பட்டுள்ள பிரதேசங்களில், தொடர்ச்சியான கால இடைவெளிகளில் அனைவருக்கும் சிகிச்சையளிப்பது சிறந்தது எனச் சிபாரிசு செய்யப்படுகின்றது. மீள ஏற்படும் தொற்றுக்கள் பொதுவானவையாகும். இதற்கு தடுப்பூசி எதுவும் இல்லை. உலக சுகாதார நிறுவனத்தினால் இதற்கான சிகிச்சைக்காக albendazole, mebendazole, levamisole அல்லது pyrantel pamoate ஆகிய மருந்துகள் சிபாரிசு செய்யப்படுகின்றன. ஏனைய பயனளிக்கக் கூடிய மருந்துகளில் tribendimidine, nitazoxanide என்பனவும் உள்ளடங்குகின்றன.

## தொற்று நோயியல்
உலகளாவிய ரீதியில் சுமார் 0.8 முதல் 1.2 பில்லியன் வரையான மக்கள் அஸ்கரியேசிஸ் நோயினால் பாதிக்கப்பட்டள்ளனர். மிகவும் கடுமையாகப் பாதிக்கப்பட்ட பிரதேசங்களாக ஆப்பிரிக்காவின் சகாரா துணைப் பிரதேசம், இலத்தின் அமெரிக்கா, ஆசியா ஆகிய பிரதேசங்கள் விளங்குகின்றன. இதன் அடிப்படையில் நோக்குகையில் மண்ணின் மூலம் பரவுகின்ற குடற்புழுக்களில் மிகவும் பொதுவான வகையாக அஸ்கரியேசிஸ் விளங்குகின்றது எனலாம். 1990 ஆம் ஆண்டில் 3,400 ஆக்க் காணப்பட்ட இந்நோயின் மூலமான மரணம் 2010 ஆம் ஆண்டில் 2,700 ஆகக் காணப்பட்டது. பிறிதொரு வகை *அஸ்கரியேசிஸ்* பன்றிகளைத் தொற்றுகின்றது.

## மேற்கோள்கள்


பகுப்பு:தொற்று நோய்கள்
கலவரம் (திரைப்படம்)

***கலவரம்*** () என்பது 2014 ஆம் ஆண்டில் வெளியான ஒரு இந்தியத் தமிழ்த் திரைப்படமாகும். ரவிச்சந்திரன் தயாரித்த இத்திரைப்படத்தை ரமேஷ் செல்வன் இயக்கியிருந்தார். சத்யராஜ், தணிகெல்லா பரணி ஆகியோர் முக்கிய கதாபாத்திரங்களில் நடித்த இத்திரைப்படத்தில் பல புதுமுக நடிகர்களும் நடித்திருந்தனர். 2010 ஆம் ஆண்டிலேயே தொடங்கப்பட்ட இத்திரைப்படம் மிக தாமதமாக 2014 ஆம் ஆண்டில் சனவரி, 14 தைப்பொங்கலன்று வெளியானது.

## நடிகர்கள்

* சத்யராஜ் - வெற்றிச்செல்வன் 
* தணிகெல்லா பரணி - ஆதிமூலம் 
* அஜய் ரெட்டி 
* யாசிர் 
* ராகவேந்தர் 
* குட்டி அஜய் 
* லாவண்யா 
* ஹரிணி 
* இன்பநிலா 
* ரியா 
* சுஜிபாலா 
* மயில்சாமி 
* ராஜ்கபூர்

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தகியுத்தீன் முஹம்மது இப்னு அஹ்மது அல் யூனினி (ரஹ்)

**தகியுத்தீன்** என்னும் சிறப்புப் பெயரையும் **முகம்மது** என்னும் இயற்பெயரையும் கொண்ட **தகியுத்தீன் முகம்மது இப்னு அகமது அல் யூனினி (ரஹ்)** சிரியாவிலுள்ள பால்பக் மாவட்டத்திலே யூனின் என்னும் கிராமத்தில் கி.பி. 1177 சனவரி 7ம் திகதி (ஹிஜ்ரி 572) பிறந்தார்கள்.

இளவயதிலேயே மார்க்கக்கல்வியைக் கற்று முடித்த தகியுத்தீன் அவர்கள் ஹதீதுக் கலையை கற்க விரும்பி பெரியார் ஹாபிஸ் அப்துல் கனி அவர்களிடம் மாணவராகச் சேர்ந்தார்கள். ஹதீதுக் கலையில் மிகச் சிறந்து விளங்கிய பெரியார் ஹாபிஸ் அப்துல் கனி அவர்கள் தமது மாணாக்கர் மீது கொண்டிருந்த மதிப்பு அளப்பரியதாக இருந்தது. தகியுத்தீன் அவர்களுக்கிருந்த அபார நினைவாற்றல் காரணமாக ஸஹீஹ் புஹாரி மற்றும் ஸஹீஹ் முஸ்லிம் ஆகிய இரண்டு ஹதீஸ் நூல்களையும் மனனம் செய்திருந்தார்கள்.

தமது உறவினராகிய அப்துல்லாஹ் அல் யூனினி (ரஹ்) அவர்களிடம் ஆன்மீகக் கல்வியையும், ஆன்மீகப் பயிற்சியையும் பெற்றனர். ஆசானின் மறைவுக்குப் பின்னர் ஆசானின் இடத்திலிருந்தவாறே மக்களுக்கு சூபித்துவம் பற்றியும் இறைவனை அடையும் வழிமுறை பற்றியும் உரை நிகழ்த்த ஆரம்பித்தார்கள். அவர்களது சொற்பொழிவைக் கேட்பதற்காக மக்கள் திரண்டு வரத் தொடங்கினார்கள். தனது சொந்த ஊராகிய யூனினி கிராமத்தை மிகவும் நேசித்த தகியுத்தீன் (ரலி) அவர்கள் மாபெரும் அற்புதங்களை நிகழ்த்தி, அதன்மூலம் இறைவனை அடைவதற்கு நேரான மார்க்கத்தைக் காட்டியதனால் மக்கள் மகான் அவர்களை கண்ணியத்துக்குரியவராகப் போற்றினார்கள். அன்றைய இஸ்லாமிய உலகின் பல நாடுகளிலிருந்தும் ஆன்மீகக் கல்வி கற்பதற்காக அறிஞர்கள் பலர் அன்னாரை நாடி வந்தனர்,

இந்தியாவில் அஜ்மீர் நகரத்தில் ஆன்மீக ஆட்சி செய்துகொண்டிருக்கும் குத்புல் ஹிந்த் ஷைகு ஹாஜா முயினுத்தீன் சிஷ்தி (ரலி) அன்னவர்களின் ஆன்மீக குருவான தகியுத்தீன் முகம்மது இப்னு அகமது அல் யூனினி (ரஹ்) அவர்கள் கி.பி. 1250 ஆகஸ்ட் 28ம் திகதி (ஹிஜ்ரி 658) நிர்யாணமடைந்தார்கள். அவர்களின் பொன்னுடல் அவர்களின் ஆன்மீக ஆசான் அப்துல்லாஹ் அல் யூனினி (ரஹ்) அவர்களின் அடக்கவிடத்திற்கு அண்மையில் அடக்கம் செய்யப்பட்டது.

=மேற்கோள்கள்=
வலிமார்கள் வரலாறு  - அறிஞர்  ஆர்.பி.எம். கனி

பகுப்பு:1177 பிறப்புகள்
பகுப்பு:சூபி அறிஞர்கள்
பகுப்பு:சிரிய மக்கள்